মেগ টিলি

মেগ টিলি (; জন্ম: মার্গারেট এলিজাবেথ চ্যান, ১৪ ফেব্রুয়ারি ১৯৬০) হলেন একজন কানাডীয়-মার্কিন অভিনেত্রী ও ঔপন্যাসিক। তিনি অ্যাগনেস অব গড (১৯৮৫) চলচ্চিত্রে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল সাইকো টু (১৯৮৩), দ্য বিগ চিল (১৯৮৩), মাসকেরেড (১৯৮৮) এবং ভ্যালমন্ট (১৯৮৯)। সাইকো টু ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কারের মনোনয়ন লাভ করেন। টিলি বোম্ব গার্লস (২০১২-১৩) টিভি ধারাবাহিকে অভিনয় করে ২০১৩ সালে নাট্যধর্মী ধারাবাহিকে সেরা প্রধান অভিনেত্রী বিভাগে কানাডীয় স্ক্রিন পুরস্কার অর্জন করেন।

টিলি ছয়টি উপন্যাস রচনা করেছেন, তন্মধ্যে রয়েছে পরকাপাইন (২০১৭), যেটির জন্য তিনি শিলা এ. এগফ শিশু সাহিত্য পুরস্কারের ফাইনালিস্ট হয়েছিলেন। মেগ টিলি অভিনেত্রী জেনিফার টিলির ছোট।

প্রারম্ভিক জীবন
টিলি ১৯৬০ সালের ১৪ই ফেব্রুয়ারি ক্যালিফোর্নিয়ার লং বিচে জন্মগ্রহণ করেন। তার মাতা প্যাট্রিশিয়া অ্যান (জন্মনাম: টিলি) একজন কানাডীয় শিক্ষক এবং তার পিতা হ্যারি চ্যান একজন ব্যবসায়ী। তার পিতা চীনা-মার্কিন, অন্যদিকে তার মাতা আইরিশ ও ফিনীয় বংশোদ্ভূত। তার বড় বোন জেনিফার টিলি (জ. ১৯৫৮)।

টিলির যখন তিন বছর বয়স, তখন তার পিতামাতার বিবাহবিচ্ছেদ ঘটে। বিবাহবিচ্ছেদের পর টিলি তার মা ও সৎ বাবা জন ওয়ার্ডের নিকট ব্রিটিশ কলাম্বিয়ার টেক্সাডা আইল্যান্ডে বড় হন। টিলি পরবর্তী কালে বলেন ওয়ার্ড খুবই উগ্র স্বভাবের ছিলেন। তার সৎবাবার হাত থেকে রেহাই পেতে তিনি ১২ বছর বয়সে নাচের তালিম নেওয়া শুরু করেন, এবং কয়েক বছরেই তিনি দক্ষ ব্যালেরিনা হয়ে ওঠেন।

কর্মজীবন
টিলি অ্যান্থনি পারকিন্সের সাথে সাইকো টু (১৯৮৩) এবং কেভিন ক্লিন, গ্লেন ক্লোজ, টম বেরেঞ্জার, উইলিয়াম হার্ট, জেফ গোল্ডব্লাম, জোবেথ উইলিয়ামস ও ম্যারি কে প্লেসের সাথে লরেন্স কাসডানের দ্য বিগ চিল (১৯৮৩) চলচ্চিত্রে অভিনয় করেন। সাইকো টু ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কারের মনোনয়ন লাভ করেন।

টিলি ১৯৮৫ সালে জেন ফন্ডা ও অ্যান ব্যানক্রফ্‌টের সাথে অ্যাগনেস অব গড চলচ্চিত্রে নাম ভূমিকায় অভিনয়ের জন্য সমাদৃত হন। এতে একজন নানের ভূমিকায় অভিনয় করে তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

টিলি পরবর্তী কালে মাসকেরেড (১৯৮৮), মিলশ ফরমানের ভ্যালমন্ট (১৯৮৯), জ্যাক নিকোলসনের সাথে দ্য টু জ্যাকস (১৯৯০) এবং ক্রিস্টিন লাটির সাথে লিভিং নরমাল (১৯৯২) চলচ্চিত্রে অভিনয় করেন। ১৯৯৩ সালে তিনি ভীতিপ্রদ চলচ্চিত্র বডি স্ন্যাচার্স-এ অভিনয় করেন এবং এরপর ১৫ বছর অভিনয় থেকে বিরত ছিলেন।

টিলি বোম্ব গার্লস (২০১২-১৩) টিভি ধারাবাহিকে অভিনয় করে ২০১৩ সালে নাট্যধর্মী ধারাবাহিকে সেরা প্রধান অভিনেত্রী বিভাগে কানাডীয় স্ক্রিন পুরস্কার অর্জন করেন।

তথ্যসূত্র

বহিঃসংযোগ

 
 
 

১৯৬০-এ জন্ম
জীবিত ব্যক্তি
২০শ শতাব্দীর কানাডীয় অভিনেত্রী
২০শ শতাব্দীর কানাডীয় ঔপন্যাসিক
২০শ শতাব্দীর মার্কিন অভিনেত্রী
২০শ শতাব্দীর মার্কিন ঔপন্যাসিক
২১শ শতাব্দীর কানাডীয় অভিনেত্রী
২১শ শতাব্দীর কানাডীয় ঔপন্যাসিক
২১শ শতাব্দীর মার্কিন অভিনেত্রী
২১শ শতাব্দীর মার্কিন ঔপন্যাসিক
আইরিশ বংশোদ্ভূত কানাডীয় ব্যক্তি
আইরিশ বংশোদ্ভূত মার্কিন ব্যক্তি
কানাডীয় বংশোদ্ভূত মার্কিন ব্যক্তি
চীনা বংশোদ্ভূত কানাডীয় ব্যক্তি
চীনা বংশোদ্ভূত মার্কিন ব্যক্তি
ফিনীয় বংশোদ্ভূত কানাডীয় ব্যক্তি
ফিনীয় বংশোদ্ভূত মার্কিন ব্যক্তি
মার্কিন বংশোদ্ভূত কানাডীয় ব্যক্তি
কানাডায় মার্কিন অভিবাসী
ক্যালিফোর্নিয়ার অভিনেত্রী
ক্যালিফোর্নিয়ার ঔপন্যাসিক
কানাডীয় চলচ্চিত্র অভিনেত্রী
কানাডীয় টেলিভিশন অভিনেত্রী
কানাডীয় নারী ঔপন্যাসিক
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন নারী ঔপন্যাসিক
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
আইরিশ বংশোদ্ভূত অভিনেত্রী
মার্কিন মহিলা নৃত্যশিল্পী
২০শ শতাব্দীর কানাডীয় লেখিকা
চীনা বংশোদ্ভূত মার্কিন লেখক